


1. Uvod

Odredbom članka 88. Zakona o proračunu («Narodne novine» broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana («Narodne novine» broj 85/23) utvrđena je obveza načelnika Općine da predstavničkom tijelu podnese polugodišnji izvještaj o izvršenju Proračuna za razdoblje od 1. siječnja do 30. lipnja 2026. godine.
Tijekom 2026. godine financiranje javnih rashoda izvršeno je na osnovi sljedećih financijsko - planskih dokumenata: 
· Proračuna Općine Rovišće za 2026. godinu s projekcijom za 2027. i 2028. godinu i Odluke o izvršavanju Proračuna Općine Rovišće za 2026. godinu, koje je Općinsko vijeće usvojilo na 4. sjednici održanoj dana 30.12.2025. godine, a objavljenih u „Službenom glasniku Općine Rovišće“ broj 10/2025,
Unutar navedenog izvještaja evidentirani su i svi vlastiti i ostali prihodi proračunskog korisnika Općine Rovišće, odnosno Dječjeg vrtića „Palčica“.
Slijedom odredbi Pravilnika o polugodišnjem i godišnjem izvještaju o izvršenju proračuna («Narodne novine» broj 85/23) godišnji izvještaj o izvršenju proračuna sadrži: 
1. Opći dio izvještaja: 
A. Račun prihoda i rashoda, 
B. Račun financiranja. 
A. Račun prihoda i rashoda iskazuje se u sljedećim tablicama: 
· Prihodi i rashodi prema ekonomskoj klasifikaciji, 
· Prihodi i rashodi prema izvorima financiranja, 
· Rashodi prema funkcijskoj klasifikaciji. 
B. Račun financiranja iskazuje se u sljedećim tablicama: 
· Račun financiranja prema ekonomskoj klasifikaciji, 
· Račun financiranja prema izvorima financiranja. 
Uz tablicu Račun financiranja daje se analitički prikaz ostvarenih primitaka i izvršenih izdataka po svakom pojedinačnom zajmu, kreditu i vrijednosnom papiru. 
1. Posebni dio proračuna po organizacijskoj i programskoj klasifikaciji 
1. Obrazloženje ostvarenja prihoda i primitaka, rashoda i izdataka
1. Izvještaj o korištenju proračunske zalihe 
1. Izvještaj o korištenju sredstava fondova Europske unije
1. Izvještaj o zaduživanju na domaćem i stranom tržištu novca i kapitala 
1. Izvještaj o danim zajmovima i potraživanjima po danim zajmovima
1. Izvještaj o danim jamstvima i plaćanjima po protestiranim jamstvima 
1. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova
Slijedom navedenog, u nastavku se daju obrazloženja kako slijedi: 


A) OPĆI DIO

2. OBRAZLOŽENJE OSTVARENIH PRIHODA I PRIMITAKA TE RASHODA I IZDATAKA 

2.1. Prihodi i primici ostvareni u razdoblju 01.01.-30.06.2026. godine
Ukupni prihodi planirani za 2026. godinu u iznosu od 9.648.325,00 eura, a ostvareni su u iznosu od 2.840.372,72 eura čime izvršenje plana iznosi 29,44%. 
Prihodi poslovanja ostvareni su u iznosu od  2.840.245,71 eura što u odnosu na plan predstavlja izvršenje od 29,57%. U odnosu na isto razdoblje prošle godine prihodi poslovanja bilježe međugodišnje povećanje od 117,23%. Udio prihoda poslovanja u ukupnim prihodima ostvarenim u 2026. godini iznosi 99,99%. Ostvarenje prihoda poslovanja, obzirom na vrste prihoda je sljedeće:
Prihodi od poreza ostvareni su u iznosu od 883.574,95 eura, što je u odnosu na prošlogodišnje izvršenje povećanje prihoda od 168,31%. 
· Od ukupnog iznosa, na porez i prirez na dohodak odnosi se iznos od 833.890,36  što je za 348.065,82 eura više u odnosu na isto razdoblje u prethodnoj godini. Općina Rovišće je u 2026. godini izvršila povrat od poreza na dohodak u iznosu 297.011,87 eura što je za 66.957,05 eura više nego prethodne godine.
· Prihodi od poreza na imovinu ostvareni su u iznosu od 42.727,47 eura, što u odnosu na prethodnu godinu bilježi povećanje za 130,17% Prihode od poreza na imovinu čine stalni porez na nepokretnu imovinu koji su ostvareni u iznosu 3.748,07 eura što je za 1.442,06% više u odnosu na prethodnu godinu radi uvedenog poreza na nekretnine, te povremeni porezi na imovinu koji su ostvareni u iznosu od 38.979,40 eura (porez na promet nekretnina).
· Prihodi od poreza na robu i usluge su ostvareni u iznosu od 6.957,12 eura, a odnosi se na porez na potrošnju alkoholnih i bezalkoholnih pića te je u 2026. godini naplaćen i dio starog duga za porez na dobit iz razdoblja kad je još u općinski proračun dolazio ovaj prihod.

Pomoći iz inozemstva i od subjekata unutar općeg proračuna u odnosu na ukupno ostvarene prihode poslovanja čine najveći dio od 57,80%, a ostvareni su u iznosu 1.641.608,74 eura. 
Pomoći proračunu iz drugih proračuna ostvareni su u iznosu 3.637,86 eura, a odnose se na sredstava za više plaćene troškove stanovanja u 2025. koje je Općina neko vrijeme isplaćivala korisnicima nakon što im je prestalo to pravo radi nepravodobne dostave dokumentacije iz Zavoda za socijalni radi. Ministarstvo rada, mirovinskog sustava, obitelji i socijale politike je podmirilo te troškove.
Pomoći izravnanja za decentralizirane funkcije i fiskalnog izravnanja su ostvarene u iznosu 607.057,60 eura, od čega je na ime fiskalne održivosti dječjeg vrtića ostvaren iznos od 91.636,00 eura, a fiskalnog izravnanja u iznosu 515.421,60 eura.
Za financiranje projekta Zaželi III. faza je ostvareno 124.424,73 eura tekućih pomoći iz Fondova EU.
Kapitalne pomoći temeljem prijenosa EU sredstava ostvarene su u iznosu 906.488,55 eura, a odnose se na 363.129,60 eura iz sustava NPOO za izgradnju i opremanje dječjeg vrtića u Predavcu, 491.338,96 eura za projekt izgradnje i opremanja sportsko – rekreacijskog parka te 52.019,99 eura za projekt izgradnje i opremanje višenamjenskog centra u Rovišću kroz ITU mehanizam.
Prihodi od imovine ostvareni su u iznosu od 18.647,32 eura  što predstavlja izvršenje plana od 35,52%. 
Ovi prihodi se odnose u najvećem postotku na prihode od zakupa i iznajmljivanja imovine (poljoprivrednog zemljišta i poslovnih prostora) u iznosu 18.40,12 eura, dok se preostali dio odnosi na spomeničku rentu u iznosu 7,18 eura.
Prihodi od upravnih i administrativnih pristojbi, pristojbi po posebnim propisima i prihodi od naknada ostvareni su u iznosu od 199.833,97, što predstavlja izvršenje plana od 52,35%.
· Prihodi od upravnih i administrativnih pristojbi ostvareni su u iznosu od 29.103,71 eura, a odnosi se na prihod od prodaje državnih biljega, naknada za promjenu namjene poljoprivrednog zemljišta, naknade za uređenje groblja, refundacije za režije te ostale nespomenute pristojbe.
· Prihodi po posebnim propisima ostvareni su u iznosu od 107.502,54 eura, a odnose se na doprinos za šume, prihode od objave reklama u glasniku Općine Rovišće te prihode za vođenje poslova naplate naknade za uređenje voda umjesto Hrvatskih voda.
· Prihodi od komunalnog doprinosa i naknada ostvareni su u iznosu od 63.227,72 eura. Od komunalnog doprinosa ostvaren je prihod u iznosu od 2.951,07 eura dok je prihod od komunalne naknade ostvaren je u iznosu od 60.276,65 eura.
Prihodi od prodaje proizvoda i robe te pruženih usluga i prihod od donacija ostvareni su iznosu 96.580,73 eura. Iznos od 92.973,73 eura se odnosi na  primitke od sufinanciranja usluge dječjeg vrtića od strane roditelja i drugih gradova i općina s čijih područja djeca pohađaju Dječji vrtić „Palčica“, dok se iznos od 3.607,00 eura odnosi na tekuće donacije koje je Općina ostvarila od pravnih i fizičkih osoba za organizaciju obiteljskog dana povodom obilježavanja Dana Općine Rovišće.
Prihodi od prodaje nefinancijske imovine ostvareni su u iznosu od 127,01 eura, a odnosi na prihode od prodaje stanova na području bivše Općine Bjelovar. 

2.2. Rashodi i izdaci u razdoblju 01.01.-30.06.2026. godine
Rashodi poslovanja ostvareni su u iznosu od 974.021,96 eura, što predstavlja izvršenje plana od 31,05%. U odnosu na isto razdoblje 2025. godine, rashodi poslovanja bilježe smanjenje od 69,65%. U ukupnom ostvarenju rashoda poslovanja, iznos od 343.814,57 eura se odnosi na rashode poslovanja proračunskog korisnika dok se iznos od 630.207,39 eura odnosi na rashode poslovanja Općine Rovišće.
Rashodi za zaposlene čine 47,34% ukupnih rashoda poslovanja, a ostvareni su u iznosu od 461.102,28 eura. 
· Najveći udio u rashodima za zaposlene imaju plaće zaposlenih koji su ostvareni u iznosu 381.643,81 eura, a iznos uključuje sredstva za plaće za zaposlene u JUO Općine, zaposlenice kroz projekt ZAŽELI „DA-želim posao“, osobe zaposlene u javnim radovima te zaposlene u Dječjem vrtiću Palčica.
· Ostali  rashodi za zaposlene ostvareni su u iznosu 19.055,95 eura (regres, božićnica, nagrade za radne rezultate, naknade za topli obrok i slično)
· Za rashode za doprinose na plaće ostvareno je 60.402,52 eura.
Materijalni rashodi čine 38,97% ukupnih rashoda. Ostvareni su u iznosu od 379.549,48 eura što je 30,83% u odnosu na planirani iznos. 
· Naknade troškova zaposlenima iznosile su 17.013,90 eura, a odnose se na rashode za službena putovanja,  naknade za prijevoz na posao i s posla te  troškove stručnog usavršavanja zaposlenih u JUO Općine, kroz projekt ZAŽELI „DA-želim posao“, kroz projekt javnih radova, osobe zaposlene u javnim radovima te u Dječjem vrtiću Palčica.
· Rashodi za materijal i energiju ostvareni su u iznosu od 75.519,93 eura, od čega je za uredski materijal i ostale materijalne rashode (literatura, sredstva za čišćenje, higijenske potrebe i njegu) utrošeno 10.516,58 eura, za materijal i sirovine 75.519,93 eura (namirnice Dječji vrtić), za energiju 33.475,18 eura, za materijal i dijelove za tekuće i investicijsko održavanje 1.971,27 eura,  za sitni inventar i auto gume utrošeno je 3.732,56 eura te 8,75 za službenu, radnu i zaštitnu odjeću i obuću.
· Za rashode za usluge izdvojeno je 252.779,42 eura. Ove usluge obuhvaćaju usluge telefona, pošte i prijevoza, usluge tekućeg i investicijskog održavanja opreme i građevinskih, usluge promidžbe i informiranje ( informiranje javnosti kroz medije, promidžbeni materijali (kalendari, upaljači i dr.), komunalne usluge (održavanje groblja, nerazvrstanih cesta i poljskih putova, svih javnih površina, građevina u općinskom vlasništvu, intelektualne i osobne usluge (projektiranja, elaborati), računalne usluge te ostale usluge.
· Ostali nespomenuti rashodi poslovanja ostvareni su u iznosu od 34.236,23 eura. Rashodi u ovoj skupini odnose se na troškove rada predstavničkih tijela (općinsko vijeće), premije osiguranja imovine, reprezentaciju, na članarine (LAG Sjeverna Bilogora, Hrvatska zajednica Općina), za pristojbe i naknade te ostali nespomenuti rashodi.
Financijski rashodi  ostvareni su u iznosu 11.753,91 eura, a odnose se na bankarske usluge, naknadu za obradu kredita, kamate za primljeni dugoročni kredit te usluge platnog prometa.
Rashodi za naknade građanima i kućanstvima ostvareni su u iznosu 40.603,97 eura (izvršenje: 24%). 
· Ovi rashodi se u iznosu od 33.572,18 eura odnose na naknade isplaćene u novcu (jednokratne socijalne pomoći, uskrsnice umirovljenicima, jednokratne pomoći za novorođenčad, pomoći mladima za stambeno zbrinjavanje, sufinanciranje troškova rane intervencije i dr.), a u dijelu od 7.031,79 eura na naknade u naravi (sufinanciranje prijevoza učenicima, sufinanciranje cijene dječjih vrtića te isplata naknada za ostale troškove stanovanja temeljem dostavljenog popisa iz Centra za socijalnu skrb).  
Ostali rashodi čine 8,32% ukupno ostvarenih rashoda, a iznose 81.012,32 eura, a odnosi na tekuće donacije Vatrogasnoj zajednici Općine Rovišće te udrugama temeljem javnog poziva, ali i financiranja udruga koja su određena raznim zakonskim aktima.
Rashodi za nabavu nefinancijske imovine čine 83,65% ukupnih ostvarenih rashoda. Ostvareni su u iznosu od 4.986.271,12 eura, a u iznosu od 635,00 eura se odnose na ostvarenje kod proračunskog korisnika, dok je iznos od 4.985.636,12 eura ostvaren u Općini Rovišće kako slijedi: 
Rashodi za nabavu proizvedene dugotrajne imovine ostvareni su u iznosu od 4.985.636,12 eura  što u odnosu na plan predstavlja izvršenje od 48,95%.
· Rashodi za građevinske objekte ostvareni su u iznosu od 4.977.005,34 eura, a odnose se na izgradnju i opremanje sportsko-rekreacijskog parka i dječjeg vrtića u Predavcu te višenamjenskog centra u Rovišću. opremanje Dječjeg vrtića „Palčica“ te uređenje i opremanje dječjeg igrališta na Laništu.
· Rashodi za nabavu postrojenja i opreme su ostvareni u iznosu od 1.988,29 eura, a odnose se na opremanje objekata u vlasništvu Općine Rovišće te proračunskog korisnika Dječjeg vrtića Palčica.
· Rashodi za nematerijalnu proizvedenu imovinu su ostvareni u iznosu 7.277,50 eura i cijelosti se odnose na ulaganja u računalne programe, odnosno sve što je bilo potrebno kako bi se uspostavila obveza fiskalizacije i uvođenja riznice.

2.3. Račun financiranja

Prema članku 82. Zakona o proračunu («Narodne novine» broj 144/2021) u računu financiranja iskazuju se primici od financijske imovine i zaduženja te izdaci za financijsku imovinu i za otplatu kredita i zajmova. Općina Rovišće je u prvoj polovici 2026. godine ostvarila primitke od zaduživanja u iznosu 3.000.000,00 eura, odnosno, realizirala je dugoročni kredit o čemu je Ugovor sklopljen još prethodne godine i za koji je ishođena suglasnost Vlade Republike Hrvatske. Otplata kredita započinje u 2027. godini.

2.4. Stanje novčanih sredstava 
Općina Rovišće je na dan 1. siječnja 2026. godine na računu i  blagajni imala 2.028.375,74 eura, dok je 30. lipnja 2026. godine na računu i u blagajni bilo 3.916.177,37 eura.
Dječji vrtić „Palčica“ je do 31. prosinca 2025. godine zatvorio žiro račun radi ulaska u potpunu riznicu te su sredstva u iznosu 807,95 prenesena na račun osnivača, odnosno Općine Rovišće.

2.5. Prikaz ostvarenja rezultata poslovanja 01.01.-30.06.2026.
	

RB
	

Naziv stavke
	
UKUPAN REZULTAT IZVJEŠTAJNOG RAZDOBLJA

	1.
	Ukupni prihodi i primici
	5.840.372,72

	2.
	Ukupni rashodi i izdaci
	5.960.293,09

	3.
	Ostvaren manjak u izvještajnom razdoblju (1-2)
	-119.920,37

	4.
	Preneseni višak iz prethodne godine
	1.368.395,97

	5.
	Rezultat na dan 30.06.2026. (višak) (3+4)
	1.248.475,60





3. POSEBNI IZVJEŠTAJI U GODIŠNJEM IZVJEŠTAJU O IZVRŠENJU PRORAČUNA


3.1. Izvještaj o korištenju proračunske zalihe
Izvještajem se iskazuju podatci o donositelju odluke odnosno rješenja o korištenju proračunske zalihe, namjeni korištenja po odluci odnosno rješenju o korištenju proračunske zalihe te iznos i datum isplaćenih sredstava iz proračunske zalihe po odluci odnosno rješenju o korištenju proračunske zalihe. Proračunom Općine Rovišće  za 2026. godinu  je planirana proračunska zaliha u iznosu 65.200,00 eura, ali ta sredstva nisu korištena u izvještajnom razdoblju.
.
3.2. Izvještaj o zaduživanju na domaćem i stranom tržištu novca i kapitala
Zaduživanje jedinice lokalne i područne (regionalne) samouprave, kao i izdavanje jamstava i suglasnosti pravnim osobama u većinskom izravnom ili neizravnom vlasništvu jedinice lokalne i područne (regionalne) samouprave i ustanovama čiji je osnivač, regulirano je Zakonom o proračunu («Narodne novine» broj 144/2021), prema članku 7. Pravilnika o polugodišnjem i godišnjem izvještaju o izvršenju proračuna («Narodne novine» broj 85/23) izvještaj o zaduženju na domaćem i stranom tržištu novca i kapitala daje pregled zaduženja koje je ugovorila ili preuzela jedinica lokalne i područne (regionalne) samouprave te pregled zaduženja koje su ugovorili ili preuzeli proračunski korisnici jedinice lokalne i područne (regionalne) samouprave u izvještajnom razdoblju po vrsti instrumenata, valutnoj, kamatnoj i ročnoj strukturi. Također, ovaj izvještaj sadrži i stanje obveza za vrijednosne papire, kredite i zajmove. 
U 2025. godini Općina Rovišće je nakon dobivanja suglasnosti Vlade Republike Hrvatske sklopila ugovor s Hrvatskom bankom za obnovu i razvoj za dugoročno zaduživanje u iznosu 3.000.000,00 eura s fiksnom kamatnom stopom od 3,30% godišnje, na rok otplate 15 godina bez počeka u 60 jednakih tromjesečnih rata. Kredit je realiziran u izvještajnom razdoblju u punom iznosu od 3.000.000,00 eura te je za navedeni kredit podmirena interkalarna kamata u iznosu 821,92 eura.
Općina Rovišće je preuzela osnivačka prava Dječjeg vrtića „Palčica“ u prosincu 2021. godine. Sukladno tome je preuzela i sva potraživanja i obveze koje je Dječji vrtić ostvario uključujući i zajam bivšeg osnivača za podmirivanje nastalih obveza u iznosu 5.574,36 eura.

3.3. Izvještaj o danim jamstvima i plaćanjima po protestiranim jamstvima
U izvještajnom razdoblju 2026. godine Općina Rovišće  nije davala jamstva trgovačkim društvima u svom vlasništvu niti je imala izdataka po danim jamstvima. 

3.4. Izvještaj o korištenju sredstava fondova europske unije
Općina Rovišće je u 2025. godini ostvarila sljedeće prihode iz Fondova Europske unije:
· 87.355,74 eura iz Europskog socijalnog fonda za provedbu projekta ZAŽELI III. Faza, a utrošeno je 144.099,76 eura za provedbu projekta ZAŽELI uplaćenih sredstava u 2025. godini dok je preostali iznos od 56.744,02 eura utrošen iz uplaćenog predujma u 2024. godini.
· 498.745,77 eura je uplaćeno iz Programa ruralnog razvoja tip operacije 7.4.1. ˝Ulaganje u pokretanje, poboljšanje ili proširenje temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“ za drugu ratu nakon završetka projekta izgradnje i opremanja tržnice u Rovišću. Općina Rovišće je za završetak ovog projekta koristila svoja vlastita sredstva te će ova sredstva biti korištena za projekte i aktivnosti planirane proračunom Općine Rovišće.
· 2.437.766,15 eura je temeljem zahtjeva za nadoknadom sredstava odobreno i isplaćeno iz Fonda Nacionalnog plana oporavka i otpornosti za projekt Sportsko – rekreacijski park Rovišće te su ona u cijelosti utrošena za tu namjenu.
· 363.129,60 eura je isplaćeno iz Fonda nacionalnog oporavka i otpornosti za projekt gradnje i opremanja dječjeg vrtića u Predavcu te su ona u cijelosti i iskorištena za tu namjenu.

3.5. Izvještaj o danim zajmovima i potraživanjima po danim zajmovima

U 2025. godini Općina Rovišće nije davala zajmove, niti je imala potraživanja po danim zajmovima.  

